ОТЧЕТ ЗА ДЕЙНОСТТА НА ЧИТАЛИЩЕ ''СВЕТЛИНА - 2014''

С. РОСЕН, ОБЩИНА ГЕНЕРАЛ ТОШЕВО

ЗА 2019 ГОДИНА

Уважаеми госпожи и господа,

гости и приятели,

Имам честта и удоволствието да Ви приветствам с добре дошли в културната ни обител.

Всички знаем, че читалищата са средища за стабилност и морални ценности, изключително важен фактор в развитието на местната култура и бит, радетели за тяхното запазване и съхранение. Това се постига чрез организиране на разнообразни културно-масови прояви за показване на местните традиции, обичаи и историческо наследство.

По отношение на библиотечния фонд, Народно читалище „СВЕТЛИ-НА-2014“ с. Росен разполага с библиотечна сбирка с приблизително 500 библиотечни тома наша и чужда литература, оформена чрез дарения. Със средства предоставени от Община Генерал Тошево направихме абонамент за 3 периодични издания, до който имат достъп всички, посетили читали-щето. Целта на читалищното настоятелство е да привлича и даде възмож-ност на повече заинтересовани лица да се включват в читалищния живот.

В тази връзка създадохме кръжочна групичка „Сръчни ръце“ с деца от селото и под ръководството на читалищния секретар, изработват картички и сувенири по различни поводи.

Стараем се да не пропускаме и отбелязваме чествания на важни исто-рически събития и личности.

Гордостта на любителското художствено творчество в читалището е фолклорна група „Росенски авлиги“. Самодейките от групата участват във всяко мероприятие, тържества за отбелязване на официални празници, бе-лижити годишнини.

През 2019 година ФГ ''Росенски авлиги'' взе участие в местни и ре-гионални фестивали:

- Общински фолклорен събор ''Цветница'' гр. Ген. Тошево;

- IV Самодеен фолклорен фестивал ''Село Гурково пее и танцува'' с. Гурко-во;

- VII Еньовски събор „Край язовир Дрян“

- Общински фолклорен събор ''Петровска китка'' гр. Велики Преслав;

- Добруджански фолклорен събор ''Богородица'' гр.Ген.Тошево;

- XVI Фолклорен фестивал „Славеи пеят в Пчеларово“ с. Пчеларово;

- X Събор на българите преселници от Северна Добруджа – с. Дъбовик;

- Празник на село Росен;

- Патронен празник на читалище „Йордан Йовков – 1941“ с. Росица;

През изминалата отчетна година се разделихме с още един член на групата – Руска Костадинова. Много добра и отзивчива, изпълнителна и стриктна. Спомените за нея, изпълват очите ни със сълзи, но ни дават сти-мул да продължаваме и преодоляваме загубите с успехи по сцените.

По културен календар отбелязваме и редица празници:

- Бабин ден по стара българска традиция;

- Трифон Зарезан - със зарязване на лозе и избиране на цар –винар;

- Баба Марта и Ден на самодееца;

- Отбелязване Националния празник на България - 3-ти март с беседа и уреждане кът с матрериали;

- Отпразнуване на Осми март – Международен ден на жената;

- Посрещане на Първа пролет;

- Великденски празници – изготвяме празнична украса;

- Ден на народните будители – проведена беседа;

- Ден на християнското семейство – проведена беседа;

- Коледни и новогодишни тържества с жителите на селото;

По отношение на материалната база читалището е много в добро със-тояние. Със свое решение, читалищното настоятелство отдели средства и закупи щори за киносалона и столове за клуба за празника на селото. Бла-годарим на всички приятели, съмишленици, спонсори и гости, които взеха участие в организацията и реализацията на събитието на 23. 08. 2019г..

В заключение искам да отбележа, че Народно читалище "Светлина -2014" ще продължи да изпълнява своята благородна мисия за съхраняване на българските традиции, ще поддържа огъня, запален от първоосновате-лите и ще пази изконните български ценности.

Благодаря!